**Профессор А. молдокулов атындагы улуттук инновациялык технологиялар мектеп-лицейдин**

**ИЙРИМДЕРИНин (атайын курстарынын) ЖОБОСУ**

**1. Жалпы жобо**

1.1. Бул жобо мектептин негизги планынан сырткары жүргүзүлгөн ийрим (атайын курс) иштерин эффективдүү уюштурууга карата иштелип чыккан. Бул жобо "Билим берүү жөнүндө" мыйзамдын жана мектептин Уставынын негизинде иштелип чыккан. Ийримдердин ж/а Атайын курстардын иши кошумча билим берүүнүн негизги формасы катары иштейт жана мектеп-лицейинин тарбия иштеринин ажырагыс бөлүгү болуп саналат.

1.2. Кошумча билим берүүнү уюштуруу жөнүндөгү жобо: предметтик, атайын курстардын, көркөм-эстетикалык, спорттук, клубдук, студиялык, экологиялык жана декоративдик-колдонмо ийримдердеринин иштеринин багыттары мектептин педагогикалык кеңеши менен макулдашылат жана мектептин директору тарабынан бекитилет.

1.3. Предметтик, атайын курстардын, көркөм-эстетикалык, спорттук, клубдук, студиялык, экологиялык жана декоративдик-колдонмо ийримдердеринин жетекчилеринин ишин башкаруу окуу жылы үчүн аныкталган функционалдык милдеттеринде көрсөтүлгөн тиешелүү директордун орун басары тарабынан жүзөгө ашырылат.

1.4. Ийримдерди (атайын курстарды) каржылоо булактары: Окуучулар үчүн бекер, мамлекеттин бюджет тарабынан төлөнөт.

1.5. Ийримдердин ж/а атайын курстардын программасы төмөндөгү түрлөргө бөлүнөт:

* Билим берүү министрлик тарабынан сунушталган типтүү мүнөздө;
* Мектеп-лицейдин өзгөчөлүгүнө ылайык келгендей өзгөртүлгөн типтүү мүнөздө;
* Жеке автордук болушу мүмкүн.

1.6. Ийримдердин ж/а Атайын курстардын графиги мугалимдердин (жетекчилердин) жана мектептин негизги жүгүртмөлөрү жана жүктөмүнө ылайык, бири-бирине жолтоо болбогондой кылып түзүлөт, б.а. 1-смендин окуучулары үчүн түштөн кийин, 2-смендин окуучулары үчүн сабакка чейин (сабакка чейин 45 мүнөт эртерээк бошогондой) же сабактан кийинки убакта.

**II. Ийримдердин ж/а Атайын курстардын ишинин максаттары:**

2.1. Ийримдердин (атайын курстардын) ишмердүүлүгү - окуучулар үчүн жашоонун өзгөчө чөйрөсү. Максималдуу көп түрдүүлүк, формалдуу эмес, балдардын жеке кызыкчылыктарына жана каалоолоруна көңүл буруу - аны уюштуруунун маанилүү принциптери;

2.2. Ийримдин (атайын курстун) ишмердүүлүгүн туура уюштуруу менен, ар бир баланын өзүн көрсөтүүгө жана тастыктоосуна, ийгилик сезимин өз башынан өткөрүүсүнө мүмкүнчүлүк түзөт;

2.3. окуучулардын класстан тышкаркы жана бош убактыларын уюштуруу;

2.4. окуу предметтерин ийгиликтүү өздөштүрүүгө көмөктөшүү үчүн алардын билимин жана көндүмдөрүн кеңейтүү;

2.5. өспүрүмдөргө алардын психикалык муктаждыктарын, кызыкчылыктарын, жөндөмдөрүн ишке ашырууга көмөк көрсөтүү;

2.6. окуучулардын чыгармачылык шыгын өнүктүрүү жана калыптандыруу;

2.7. окуучуларды социалдаштыруу, аларды көз карандысыз өз алдынча жашоосуна адаптациялоого даярдоо;

2.8. окуучунун жигердүү, активдүү жашоо позициясын, туруктуу моралдык сапаттарды жана коомдук демилгени тарбиялоо;

2.9. окуучуда сергек жашоо образын калыптандыруу.

**III. Ийримдин ж/а атайын курстардын иштерин уюштуруу.**

3.1. Мектепте ийримдерди (атайын курстарды) уюштуруунун негизи - бул окуучулардын өз каалоолору, мугалимдердин мүмкүнчүлүктөрү жана мектептин материалдык-техникалык базасынын абалы саналат;

3.2. Ийримдер (атайын курстар) окуучулардын негизги кызыкчылыктарынын төмөнкү багыттарына ылайык уюштурат:

* *предметтик* *(таанып-билүүчүлүк, өнүктүрүүчү);*
* *предметтик (олимпиадаларга даярдоо, ЖРТга даярдоо);*
* *көркөм;*
* *чыгармачыл;*
* *спорттук –* багыттарда*;*

3.3. Ийримдердин (атайын курстардын) активдүүлүгү негизги окутуу-тарбиялоо ишмердүүлүк сыяктуу окуу жылынын башынан уюштурулат, б.а. 15-сентябрынан тартып жана мектеп-лицейинин окуу жылынын аяктоосу менен аяктайт;

3.4. Ийримдин (атайын курстардын) сабагынын узактыгы – 30 мүнөттү түзөт;

3.5. Ийримдин (атайын курстардын) ишин уюштуруу жана өткөрүү, жылдын башында түзүгөн расписаниеге ылайык, пландаштыруу жана отчеттуулукту көзөмөлдөө тиешелүү мектептин директорунун орун басарына жүктөлөт;

3.6. Ийримдерди (атайын курстарды) уюштуруу үчүн негиз мугалимдин демилгеси, окуучулардын жана алардын ата -энелеринин каалоолору, өтүнүчтөрү, мектеп администрациясынын сунушу болушу мүмкүн;

3.7. Айрым ийримдердин, окуучулардын суроо-талаптарынын зарылдыгы мектеп боюнча жүргүзүлгөн сурамжылоолор, мектептин өзүн-өзү башкаруу органынын сунуштары, мектепти өнүктүрүү милдеттери, ошондой эле аларды жетектөөгө педагогикалык жамааттын даярдыгы менен аныкталат;

3.8. Окуучулардын ийримдердин (атайын курстардын) ишине катышуусу ыктыярдуу негизде гана жүргүзүлөт;

3.9. Окуучу ийримден (атайын курстардан) себептерин түшүндүрбөстөн билдирүү аркылуу чыгууга укуктуу; аны ийримге жетекчи же башка тараптар күчтөп катыштырууга жол берилбейт;

3.10. Ийримдердин (атайын курстардын) курамы жана алардын ачылышы, ошондой эле алардын жетекчилерин дайындоо окуу жылынын башталышында мектеп директорунун буйругу менен аныкталат;

3.11. Мугалим-ийримдин жетекчиси – ийримдин (атайын курстардын) ишинин мазмуну үчүн, ошондой эле анын катышуучуларынын контингентин сактоо жана өнүктүрүү үчүн толук жоопкерчиликти өз мойнуна алат;

3.12. Ийримдин (атайын курстардын) контенттик-программасы жыл ичинде ийримдин катышуучуларынын да, анын жетекчисинин да макулдугу менен мектеп администрациясына милдеттүү түрдө билдирүү менен өзгөртүлүшү мүмкүн;

3.13. Ийримдин (атайын курстардын) мүчөлөрү жетекчиси менен бирге аткарылган иштер боюнча отчеттун формаларын жана ыкмаларын тандашат;

3.14. Ийримдер (атайын курстар) мектептеги жалпы иш-чаралар үчүн өз иштерин шайкеш келтирип, пландаштырат жана өзгөртүүлөрдү ар бир жарым жылдыкта киргизе алышат;

3.15. Мектептин базасында кошумча билим берүү программаларын ишке ашыруучу жана бул ишмердүүлүктү жүргүзүүгө лицензиясы бар башка уюмдардын ийримдери, студиялары, бөлүмдөрү ачылышы мүмкүн;

3.16. Тематикалык пландаштыруу жалпы окуу жылына карата клубдук (студиялык, мастер-класстык) иштерге бөлүнгөн сааттарды эске алуу менен түзүлөт;

3.17. Ийримдердеги (атайын курстардагы) сабактар ​​класс - сабак системасына ылайык жүргүзүлөт жана инсандык - гумандуу багыт болуп саналат;

3.18. Ийримдердин (атайын курстардын) иштери сабактарды өткөрүүнүн түрдүү формаларын жана ыкмаларын камтыйт;

3.19. Ийримдин (атайын курстардын) ишинин натыйжасы болуп - бул окуучулардын эмгектери, балдардын чыгармачылыгынын көргөзмөлөрү, ошондой эле анын спортко катышуусу жана жетишкендиктери, ар кандай деңгээлдеги олимпиадаларга катышып (мектеп, райондук, облустук ж. б.) ийгиликтери саналат.

**IV. Ийримдин, Атайын курстардын** **ишинин материалдык камсыздалынышы.**

4.1. Мектепте ачылган ийримдердин (атайын курстардын) толук кандуу ишмердүүлүгүн материалдык жактан камсыздоо мектептин администрациясына жүктөлгөн;

4.2. Ийримдердин (атайын курстардын) жетекчилери жана окуучулары ийримдин ишмердүүлүк максаттарына ылайык ишин ийгиликтер менен камсыз кылуу үчүн ар кандай демөөрчүлөрдөн, ошондой эле ата -энелерден акча каражаттарын тарта алышат;

4.3. Ийримдер (атайын курстар) мектеп администрациясы тарабынан мазмуну, идеялык жана моралдык багыты боюнча көзөмөлдөнөт; иштин режими жана көлөмү, ийримдин жетекчилери менен камсызалынышы көзөмөлдөнөт жана аныкталат.

**V. Ийримдердин, Атайын курстардын ишмердүүлүгүн көзөмөлдөө.**

5.1.Ийримдердин (атайын курстардын) ишмердүүлүгү - мектептин окуучуларына берилүүчү кошумча билимдин негизги багыттарынын бири;

5.2. Ийримдердин (атайын курстардын) ишине көзөмөлдү функционалдык милдеттеринде көрсөтүлгөн тиешелүү директордун орун басары ишке ашырат;

5.3. Ар бир чейректин аягында, жарым жылдыкта жана жыл аягында ийримдин (атайын курстардын) жетекчилери программанын аткарылышы жөнүндө алдын-ала даярдалган үлгүгө ылайык отчет беришет; зарыл болсо, тематикалык пландарга түзөтүүлөрдү киргизет;

5.4. Окуу жылынын аягында ийримдердин (атайын курстардын) жетекчилери өздөрүнүн катышуучуларынын иштерин, ийгиликтерин, жыйынтыктарын тиешелүү, ар кандай формага ылайык мектепке сунуштамаларды, кароолорду, кечелерди, презентацияларды, панорамаларды, слетторду ж.б. жасай алат;

5.5. Мектеп администрациясы төмөнкүлөргө укуктуу:

- ийрим (атайын курстар) жетекчилерине алдын ала маалымдама берүү менен ийрим сабактарына катышууга;

* өндүрүштүк зарылчылыкка ылайык ийрим (атайын курстар) боюнча сабактардын графигин өзгөртүүгө, сунуштамаларды жасоого;
* ийримдин (атайын курстардын) жетекчилерин жана алардын катышуучуларын ийримдин ишмердүүлүгү менен байланышкан мектептин кызыкчылыгын көздөгөн ар кандай конкурстарга, мектеп ичиндеги уюштурулган ар кандай иш-чараларга тартууга.

**VI. Эмгекти коргоо боюнча эрежелердин аткарылышы.**

6.1. Ийримдин, атайын курстардын, студиянын, клубдун ийрим жетекчиси окуу процессин коопсуз уюштурууга, сабак учурунда окуучулардын жашоосуна жана ден соолугуна жооптуу болот;

6.2. Кокустук кырсык учурунда жабырлануучуга биринчи жардам көрсөтүү боюнча чараларды көрөт, кырсык тууралуу жетекчиликке дароо кабарлайт;

6.3. Өзгөчө кырдаалда мугалим:

* өзгөчө кырдаал болгондо жетекчиликке тез кабарлайт;
* балдарды эвакуациялоого катышат;
* жабыркагандарга биринчи жардам көрсөтөт.

**VII. Документация жана отчёттуулук.**

7.1. Ийрим (атайын курстар) жетекчилери төмөнкү документацияларды даярдоо зарыл:

* Мектеп администрациясы тарабынан макулдашылып бекитилген жумушчу программасы;
* Окуучуларды катышууларын жоктогун өздүк жумушчу журналы (ЭлЖур, ийрим журналы ж.б.);
* Методикалык иштелмелери камтылган папкалары, кошумча материалдары.

7.2. Тиешелүү директордун орун басары ийримдерди көзөмөлдөөсү:

* Журналдарды (ЭлЖур ж.б.) ар бир чейректе 1 жолу;
* Ички көзөмөлдөө графигине ылайык ийримдердин сабактарына катышуу;
* Ийримдин (атайын курстун) ишмердүүлүгүн көзөмөлдөөгө карата окуучулардан анкеталарды жүргүзүү;
* Ийримдин (атайын курстун) багытына ылайык мектептин масштабында 1 жылда кеминде 1 жолу отчёттук иш-чараларын.

**VIII. Корутунду**

Бул жобо кошумча билим берүүнүн тиги же бул формасын жакшыртуу максатында мектеп администрациясынын, мугалимдердин, окуучулардын жана алардын ата -энелеринин демилгеси боюнча зарылдыгына жараша толукталышы же өзгөртүлүшү мүмкүн.

*Эскертүү***:** *кошумча материалдык таяныч катары 1-Тиркеме киркелет.*